《怀方壶高士》
元代·成廷圭

尘湖山下足烟霞，羡尔方壶道士家。雨后放龙耕绿野，日中呼犬试丹砂。

琼林一路芝如草，碧涧千年竹有花。正欲相陪此深隐，半盂分我饭胡麻。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。